Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: Alkotmánybíróság már a 37/1992. (VI. 10.) AB határozatban megállapította, hogy a véleménynyilvánítás szabadságát a rádió és televízió esetében részletes jogi szabályozással kell biztosítani és az Országgyûlés olyan körben köteles
Paragraph Index: 1075

3. napig tart. A médiának a közvélemény befolyásolásában különösen nagy szerepe van és különösen fontos az, hogy a választási kampányok idõszakában a mûsorszolgáltatás keretében érvényesülhessen a véleménynyilvánítás szabadságának, valamint a közérdekû adatok megismerésének joga. Erre tekintettel az Európa Tanács Miniszteri Bizottsága 1999ben ajánlást fogadott el a választási kampánynak a médiában való megjelenítésérõl [Recommendation No. R (99) 15 of the Committee of Ministers to Member States on Measures Concerning Media Coverage of Election Campaigns]. Az emberi jogok és alapvetõ szabadságok védelmérõl kötött Római Egyezménynek a véleménynyilvánítás szabadságát kimondó 10. cikkére hivatkozással az ajánlás általános elveket határoz meg a nemzeti szabályozáshoz. Ilyen elvként rögzíti azt a követelményt, hogy a mûsorszolgáltatásban a választási kampányok objektív, kiegyensúlyozott és elfogulatlan módon jelenjenek meg. A mûsorszolgáltatóknak a választási idõszakokban játszott szerepére, valamint a politikai hirdetések (különösen az ingyenes hirdetések) közzétételére a Ve.-ben megszabott rövid idõszakokra tekintettel különös jelentõsége van annak a kérdésnek, milyen határidõk vonatkoznak a jogorvoslati eljárás lebonyolítására. A választási eljárás szabályainak megsértésére a Ve. a 77—85. §-okban speciális eljárási szabályokat határoz meg és az eljárás lefolytatására nagyon rövid idõtartamokat szab meg. Ezek a szabályok nem vonatkoznak azonban a mûsorszolgáltatóknak a választási kampányokban való részvételére, mert ezekre a Ve. 44. §-ának az indítványozó által támadott (2) bekezdése szerint az Mtv. rendelkezéseit kell alkalmazni. Az Mtv. vonatkozó rendelkezései viszont nem a választási eljárás sajátos, rövid eljárási idõtartamot meghatározó követelményeit veszik alapul, hanem a mûsorszolgáltatás körében felmerülõ panaszoknál általában jelentkezõ igényekét. Ennek következtében a politikai hirdetés közlésének elutasításától számítva harminc napot meghaladó idõtartamú lehet a jogorvoslat elbírálásának az a szakasza, amely még a felülvizsgálat bíróságtól való kérése elõtt van. Így nyilvánvalóan fennáll annak a veszélye, hogy a jogorvoslati eljárás befejezésére a kampányidõszak lezárása után kerül sor. Ekkor pedig a politikai hirdetés közzététele az Mtv.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes